广渠门之战
参考资料

↑  《太宗文皇帝实录》卷五，天聪三年十一月：“辛丑。大軍起行。逼燕京。 上統大軍。營於城北土城關之東。兩翼兵營於東北。哨兵馳告。明大同總兵滿桂、宣府總兵侯世祿等。以兵來援。俱至德勝門。 上遂率右翼大貝勒代善、貝勒濟爾哈朗、岳託、杜度、薩哈廉等。領白甲護軍。及蒙古兵前進。哨兵又告。瞭見東南隅有寧遠巡撫袁崇煥、錦州總兵祖大壽等。以兵來援。 上遣愛巴禮、索尼、白格、傳令左翼大貝勒莽古爾泰、貝勒阿巴泰、阿濟格、多爾袞、多鐸、豪格等。領白甲護軍。及蒙古兵迎擊。 上立德勝門外。審視虛實。諭火器營兵。進前發礮火。又諭蒙古兵。及護軍等。俟敵發礮畢。蒙古兵、及紅旗護軍。由西面徑進。正黃旗護軍。從旁衝入。於是兩路進兵攻擊。追至隘口。掩殺之。有遁出者。 上復遣御前兵追擊之。”
↑  《满文老档》，太宗皇帝第三函第十九册，天聪三年十一月：“二十日，大军起行，汗营於北京城北土城关东隅，两翼兵沿东北隅立营。哨兵来告，瞭见 明兵集德胜门等语。汗队率右翼诸贝勒，领白旗（护）军及蒙古兵前进。又告瞭见东南隅有明兵集 结。队遣爱巴里、索尼、白格依传令。左翼贝勒莽古尔泰、台吉阿巴泰、台吉阿济格、墨尔根 戴青、额尔克楚虎尔、台吉豪格率白旗（护）军及蒙古兵前进。遣人察实集德胜门之兵，乃是大同 总兵官满桂、宣府总兵官侯世禄军。汗曰：“令我炮手近前发炮火。俟敌官（军）炮毕，蒙古兵及红 旗（护）军由西面进击，黄旗（护）军，由侧面冲入。”於是，按所授方略，两路进击之，填拥於狭隘 处，尽歼之。其遁出者，汗复遣御前兵，尽斩之。”
↑  余大成《剖肝录》卷一：“然焕自蓟趋京，两日夜行三百里。所部马兵才九千人。广渠门一战，挫之。意俟步兵至方合力逐北。而初一日之命下矣。诸廷臣持焕者十之三，而心悯其冤者十之七。时以所坐甚大，且惮于体仁与栋，未敢救。”
↑  程本直《矶声记》卷一：“惟是由蓟趋京，两昼夜疾行三百里，随行营仅得马兵九千，步兵不能兼进。以故专俟步兵调到，随地安营，然后尽力死战。初二初三计程可至，不期初一日再蒙皇上召对，崇焕奉有拏禁之旨矣！”
↑  《满文老档》，太宗皇帝第三函第二十册，天聪三年十二月：“初八日，因总兵官康古里、不与袁都堂军接战，论罪。削总兵官职，夺其一牛（录）诸申，给其弟喀克都里、备御郎球、备御韩岱、亦因此未攻袁都堂兵，削职，夺其俘获。游击鄂硕，应拟削其游击职，因其父功，免削职。”
↑  《太宗文皇帝实录》卷五，天聪三年十一月：“辛丑...莽古爾泰等、未率大軍同行。止以護軍、及蒙古兵二千往。見寧遠巡撫袁崇煥、錦州總兵祖大壽兵二萬。屯沙窩門外。莽古爾泰、分兵為三隊。令纛額眞等、率護軍前進。令阿巴泰、阿濟格、多爾袞、豪格繼進。時敵於右偏。伏兵甚衆。因約我軍入隘口。宜趨右偏。不趨右偏、而由正路入者。罪與避敵同。比入隘口。豪格獨趨右偏。敗其伏兵。追殺至城壕。餘三貝勒不趨右偏。由正路入。擊敗敵兵。亦追殺至城壕。時阿濟格所乘馬被創死。正白旗纛額眞康古禮、未至城壕。止於中途。多鐸、以年幼。與莽古爾泰留後。值明潰卒來犯。兩貝勒追殺之。又有敵兵一隊。距城稍遠、屯樹林內。遂令左翼蒙古各旗往擊。額駙恩格德爾、貝勒巴克、率扎魯特、喀爾喀部落諸貝勒兵。不俟整隊徐行。驟馬而進。與敵兵接戰。遂敗歸。巴克什吳訥格、及外藩扎魯特部落貝勒色本、馬尼、突入迎戰。始擊敗敵兵。“
↑  福隆安，《钦定八旗通志》卷一百四十七人，物志二十七，索尼传记：“...三年从征明至燕京明宁逺巡抚袁崇焕等赴援列营于城东南，索尼奉谕传令左翼迎击，贝勒豪格先驰入阵，敌兵蹙之矢石如雨，索尼跃马突入东西冲击斩杀甚衆，遂㧞贝勒于重围，明年正月大军至榛子镇城内无官守，索尼同文臣达海颁汉字诏谕降其民，复招抚沙河驿越日㧞永平与达海等，奉命执黄旗于城上以汉语遍谕军民皆归顺，二月班师随贝勒阿巴泰等率将士守永平...”
↑  《满文老档》，太宗皇帝第三函第十九册，天聪三年十一月：“二十日...左翼诸贝勒所攻之兵，乃是宁远都堂袁焕，锦州总兵官祖大寿军。贝勒莽古尔泰，分兵为三队，台吉阿巴泰、台吉阿济格及墨尔根戴青、台吉豪格率兵前进追杀，时明伏兵四起，前进之四贝勒兵，即行友击追杀。贝勒莽古尔泰、额尔克楚虎尔及随行军士、屡败明溃卒来犯。巴克什乌讷格、额驸苏纳率蒙古兵击败另外三队兵。”
↑  周文郁《边事小纪》卷一，辽师入卫纪事：“而公正在布阵，其祖帅正兵镇南面，副将王承等列西北，公与余扎正西，阙东面以待敌。拥众直突东南角，我兵奋力殊死战奴，奴奔北，见前处有承等兵，方立马无措，若承等合力向前，则奴已大创，不意承等徙阵南避，翻致奴众复回，径闯西面。一贼抡刀砍值公，适傍有材官袁升高以刀架隔，刃相对而折。公或免。时贼矢雨骤，公与余两肋如猬，赖有重甲不透。得南面大兵复合，贼始却。我兵亦倍奋砍杀，游击刘应国，罗景荣，千总窦浚等，直追贼至运河边。贼忙迫拥渡，冰陷，淹没者无数。此一战也，自午至酉，麋战三时，杀贼千计，内伤东奴伪六王子，及西虏名酋都令。我兵亦伤亡数百。盖九边尚首虏，每以争割首级误事。公深鉴陋规，于未战之先，与诸将士约，惟尽歼为期，不许割级，故将士得一意剿杀，以获此胜。是晚收兵，直至二鼓方毕。”
↑  李忔《雪汀先生朝天日记》卷一，崇祯二年十一月：“二十八日己酉...夕祖总爷票下四人自京来，言贼逼京城沙窝门外，与祖总爷相战，杀伤相当，袁祖两爷皆于甲衣上中箭，不至重伤云。稍慰稍慰。又得江差报，袁爷中二箭，祖爷中左手，张参将存善中八箭云。”
↑  周文郁《边事小纪》卷一，辽师入卫纪事：“其中军何副将问之曰：“旗鼓乃军中紧要官，何早间反令之回？”公曰：“彼署事官，兵凶战危，何忍相累？即兵马冻馁三日，而迫之战，亦非得已。赖主上威灵，诸公戮力，获此一捷，实出意外。”
↑  二十日早，报奴大队分六股西来，公传令开营迎敌。先遣都司戴承恩择战地于广渠门，余随行间。公令余回，余不从。公又曰：“我有奏书二通，子可速回，为我料理。”且嘱勿再来。余还寺，即将奏疏阅发，遂披甲跃马，仍驰军前。
↑  毕自严《度支奏议》卷九，袁督师兵缒发草料饮食疏：“…接报见督师袁崇焕一本，为乞给援兵一饱一燰，等事。”
↑  周文郁《边事小纪》卷一，辽师入卫纪事：“当蒙皇上颁发酒肉各数千斤，麦饼五万劳军。公先望阙叩谢，然后分发诸营，犹诣带伤诸将士所，一一抚慰。回时，东已白矣。”
↑  程本直《矶声记》卷一：“夫以千里赴援，餐霜宿露；万兵百将，苦死无言，而且忍馁茹疲，背城血战，则崇焕之心迹，与诸将之用命，亦概可知矣！”
↑  《满文老档》，太宗皇帝第五函第三十三册，天聪四年颁发满汉官员敕书：“天聪三年十月，往征明国。至天聪四年二月还宫之时，驻跸滦河三日，叙诸官战敌克城功，分别升职文书：...图鲁什，升游击为二等参将之缘由：...与护军同攻袁都堂军，镶黄旗护军二人阵亡，携其尸归...伊尔登，升二等副将为一等副将之缘由：往征察哈尔时，击破营於山岭之兵，夺其牲畜。再戍守辽东时，跟踪寻迹，攻破营於山崖之兵，遂杀三十人。前往南海，杀七船人，生擒三十人解来。去宫图时，徒步击溃一营败走之兵。汉儿庄之役，率先冲入。入境之日，冲入敌兵，即斩其参将，身受刀伤一处，箭伤二处，马亦被射伤。率先冲入袁都堂军，被射伤七处，重伤二处。北京城南之役，杀一官员，生擒把总一员。因在各地善战，是以擢升...色勒，升游击为三等副将之缘由：先於各地作战均骁勇，今又率先冲入袁都堂军，锁骨被射断。是以擢升...哈宁阿，升备御为三等游击之缘由：往多罗特时，引所获牛前来，有近百蒙古人来夺牛，即与之交战，马被射伤一处。往毁锦州城时，率先迎击塔山敌兵近五十人。至通州之日，击溃守桥兵，截获车载银一万三千两。率先进击袁都堂军时，手被砍一处，箭伤一处，盔伤四处，甲袖刀伤二处，马刀伤二处。攻青地方授兵，盔刀伤二处、马袖刀伤三处，马枪伤二处。又箭伤一处。因其戮力行间，是以擢升...鄂罗色臣，升备御为一等游击之缘由：率军击败汉儿庄两队步兵。在察哈尔俘获甚多。於战袁都堂军时，按方略进击，手伤一处，马伤一处。率先进击蓟州步兵，故擢之...乌赖，以备御升为三等游击。进击袁都堂军负伤，率进击蓟州步兵有功，故擢之。”
↑  《满文老档》，太宗皇帝第八函第四十六册，天聪六年正月：“叙征大凌河阵亡功臣，及倡先攻战有功诸将，并白身在前奋战之人，分别升赏...布颜图升为备御缘由：往征北京时，率先进击袁都堂兵，手被锤击。明马步兵自大凌河城出，立於台前，布颜图率四十人；先众进击之。敌兵进台守护。我徒步破台对城之一面，进攻杀敌，获马四匹。昔击败大凌河授兵时，偕鄂贝进敌至城壕。随阿济格贝勒进攻锦州，彼率纛进击，与敌交战，箭伤两处，拇指被砍断先时，以茂墨尔根年幼，由布颜图暂代牛录额真备御。茂墨尔根成年後，即还其牛录，以茂墨尔根为备御。以布颜图戮力行间，另擢为备御。”
↑  《满文老档》，太宗皇帝第四函第二十四册，天聪四年二月：“初十日，由遵化遗书云：二月初五日，汗与诸贝勒会审众蒙古兵，同袁都堂交战於都城南关东门时，为袁击败一事。”
↑  《钦定外藩蒙古回部王公表传》卷十九：“外藩蒙古科尔沁部固山贝子，索诺木，满珠习礼弟、齐塔特之父。尝偕土谢图汗奥巴等，由辽河随大军征明入大安口，至遵化克其城，进围北京，卒于军。”
↑  《太宗文皇帝实录》卷五，天聪三年十一月：“辛丑...收軍後。 上召四貝勒入御幄。訊之。阿濟格對曰。因豪格馳入敵軍。曾令阿巴泰、從右偏進。鞭其馬頸、不從。乃擁臣而來。阿巴泰對曰。敵兵衆多。臣與豪格離散、誠然。若阿濟格鞭臣馬頸。使從右偏進之言、則無之。因自誓。 上命諸貝勒大臣會議。衆議阿巴泰、與同旗豪格相離。罪一。違背衆議、不從右偏進。罪一。應削貝勒爵。并奪所屬人員。給與豪格。議上。 上曰。阿巴泰、非怯懦者。特以顧其二子。致延遲耳。朕奈何以子故、加罪於兄。因宥阿巴泰罪。以纛額眞康古禮、甲喇章京郎球、韓岱等官。逗遛中途。削職罰贖。奪其俘獲。以纛額眞哈寧噶、俄羅塞臣善戰。俱授備禦。以額駙恩格德爾、及喀爾喀部落莽果爾岱等貝勒。自蒙古首先投誠。功大、免削職。仍罰贖。奪其俘獲。以扎魯特部落巴克、多爾濟諸貝勒無功。盡削職。罰贖。奪其俘獲。以所罰物一半、給巴克什吳訥格、令分賜同時迎戰將士。”